Cu toate că nu a făcut nicio declarație despre vreo nouă relație, Livia Eftimie, fosta soție a comediantului Cătălin Bordea, a fost surprinsă sărutându-se cu Spike.
Zvonurile despre o posibilă relație au apărut de câteva luni, dar au prins amploare odată cu apariția imaginilor care-i surprind într-o postură intimă.
După 11 ani de relație, Cătălin Bordea și Livia Eftimie și-au spus adio. Totul a fost surprinzător pentru cei din jurul lor, mai ales că păreau mai fericiți ca niciodată.
În prezent, Livia lucrează ca PR pentru Spike, Andia și alți artiști ai unei case de producție și management muzical. Chiar dacă nu a declarat nimic, paparazzi au surprins-o pe acesta în compania cântărețului. Mai mult decât atât, cei doi au fost fotografiați mergând pe stradă, iar mai apoi în mașină, sărutându-se.
Idila dintre fosta soție a lui Cătălin Bordea și Spike a fost comentată de mai multe persoane, printre acestea numărându-se și preotul Mirea Vîrtejeanu. Potrivit acestuia, relația lor este sortită eșecului.
"Relația lui Spike cu Livia, fosta soție a lui Cătălin Bordea, nu cred că va avea multe zile, mai ales dacă s-o fi înfiripat în timpul căsniciei femeii. Nu știm asta. Dar, nu ai cum să fii fericit, cum să-ți clădești fericirea pe nefericirea altuia.
Relațiile acestea, din păcate, nu țin, aici e lucrarea diavolului, și-a băgat dracul coada. Dacă cei doi au trăit în păcat, în timp ce femeia era încă măritată, ea a desfrânat cu acest cavaler de onoare, care ar fi trebuit, da, să aibă onoare, că doar era omul de încredere al ginerelui.
Spike nu avea voie să se bage peste soția lui Cătălin, la rugăciunea nunții se și spune: "patul să fie neîntinat". În plus, ea a jurat cu mâna pe Biblie să îi fie credincioasă soțului ei, iar ce a făgăduit trebuia să fie până la moarte.
La nuntă, ți-ai luat un angajament, așa că trebuie să îți duci crucea. Există și probleme, în căsnicii, dar, unde este credință, Dumnezeu ne ajută să trecem peste ele. Cei care au credință nu sparg casele altora, mai ales pe ale prietenilor", a transmis Mirea Vîrtejeanu, pentru playtech.ro .